**Саха өрөспүүлүкэтин үөрэҕириитин министиэристибэтэ**

**Ньурба улууһун үөрэҕириитин салалтата,**

**Ньурбу улууһун А. Г. Габышев аатынан оҕону сайыннарар киин**

**Япония туһунан билиһиннэрии**

**(Ођону киhи- аймах эйгэтигэр киллэрии – социализация)**

**Федорова Кюнняй Михайловна,**

**бастакы категориялаах иитээччи,**

**89141033193**

**-- 6-7 саастаах оҕолорго**

***Антоновка 2020***

***Иһинээ5итэ***

1. Киирии тыл............................................................................................................................................................... 3
2. Япония туһунан лэпбук оҥоруутун ситэрии (илииннэн үлэ – икебана уонна сакура сибэккиитин оҥоруу) – анал тэрээһин ис хоһооно................................................................................................................................................. 5
3. Түмүк......................................................................................................................................................................... 10
4. Сыһыарыы................................................................................................................................................................. 12
5. Туттуллубут литература........................................................................................................................................... 13

***Киирии тыл***

ФГОС эйгэтин биир сүрүн салаатынан оҕону киһи – аймах эйгэтигэр киллэрии (социализация) буолар. Бу эйгэҕэ биһиги уһуйааммытыгар араас көрүҥнээх улэ барар. Онтон биирдэстэрэ оҕо гражданскай өйүн санаатын сайыннарыы. Кыра саастаах оҕону иитиигэ- сайыннарыыга сахалыы тылынан анал ыйынньык суоҕуттан бу үлэ оҥоһулунна. Муодулга континеннарынан биэс омук дойдутун билиһиннэрэбит:

1. Илиҥҥи Азия - Япония – тулуурдаах, сайдыылаах дьон дойдута. Индия – кэрэ ырыалаах, үҥкүүлээх, сайаҕас дьонноох- сэргэлээх.
2. Хотугу Америка, Африка – хорсун хоодуот, мындыр дьонноро. Ботсвана дьонун ураты олохторо.
3. Арҕааҥҥы Европа: Англия - үөрэх, сайдыы, замок, дыбарыас, турнир, дракон дойдута: рыссардар (рыцари), принцессалар мүлчүргэннээх сырыылара.

Бу үлэ сүрүн соругунан: орто дойду олохтоохторо омугуттан тутулуга суох бука бары биир планетаҕа олоробут, биир куннээхпит, биир ыйдаахпыт, биир салгынынан тыынабыт биир өйдөөхпүт- санаалаахпыт, бары үтүөҕэ- кэрэҕэ тардыһабыт диэн өйдөтөн туран хайа да омугу кэрэхсиир, кинилэр үгэстэрин, сиэрдэрин- туомнарын убаастыыр гына оҕону кыра сааһыттан иитии- үөрэтии буолар. Хас биирдии омук дойдутун биир нэдиэлэ устата уһуйаан специалистарын кытта оҕо араас дьарыгын кытта дьүөрэлээн биир ситиминэн ыытыллар. Холобур быһыытынан Япония дойдутун бэлэмнэнии бөлөх оҕолоругар билиһиннэриини сырдатыам. Оҕо дьарыктарын маннык дьүөрэлээн билиһиннэрэбит:

3

***Аан Алахчын*** – Азия континеныгар сытар государствоны Японияны картаҕа, глобуска көрөн билиһиннэрии;, уунээйилэрин, хамсыыр-харамайдарын билиһиннэриигэ презентациялары, энциклопедиялары, дидактическай оонньуулары туһаныы.

***Тулалыыр эйгэ*** – Япон омук таҥаһа – саба, аһа-үөлэ, сиэрэ- туома, угэстэрэ , олохтоохтор үлэлэрэ- хамнастара , ситиһиилэрэ, сайдыылара билиһиннэриллэр.

***Кэрэ эйгэ*** – уруһуй, илииннэн үлэ- аттарыы, ырыа, үҥкүү, японияҕа сайдыбыт оригами ньыматын баһылааһын.

***Тыл сайдыыта***- уус-уран айымньыны иллэҥ, кэмҥэ, анал тэрээһиннэргэ, оҕо утуйуон иннинэ ааҕыы

***Чинчийии-*** Японияҕа буолар сир хамсааһынын, вулканы, тайфуну, цунамины опыт-эксперимент көмөтүнэн көрдөрүү

***Оҕо оонньуута*** – оруоллаах оонньуу көмөтүнэн япон омук биир саамай сүрүн үгэстэрин « Чайная церемонияны» билиһиннэрии, дидактическай оонньуулар көмөлөрүнэн оҕо билбит билиитин чинэтии, япон оҕолоро сөбүлээн оонньуур оонньууларын оонньотуу. Аныгы олох ирдэбилинэн быйылгы үөрэх дьылыттан ИКТ туһанан оонньуу- викторина ыыттыбыт, бу онун сүүрээн оҕолор кэрэхсэбиллэрин ылла.

***Төрөппүтү кытта үлэ*** – төрөппуттэргэ анаан быыстапка тэрийии, быыстапкаҕа анаан төрөппүттэргэ сувенирдары, веердары, куукулалары, кинигэлэри, эциклопедиялары аҕалтарыы, төрөппүт дьиэтигэр оҕотунаан телевизорга Япония туһунан кэпсиир- көрдөрөр передачалары көрөрүгэр- кэрэхсииригэр сүбэ биэрии.

Бу этиллибит үлэ барыта уһуйаан специалистарын кытта биир сүбэнэн, дьүөрэлэһэн биир нэдиэлэ устата ыытыллар. Нэдиэлэ бүтүүтэ түмүк тэрээһин иитээччи көрүүтунэн, оҕолор билиилэригэр, сатабылларыгар олоҕуран ыытыллар.

Биһиги оҕолору кытта бары көмөлөөн «Япония туһунан лэпбук» оҥорон түмүктээтибит.

4

**Япония туһунан лэпбук оҥоруутун ситэрии**

(илииннэн үлэ – икебана уонна сакура сибэккиитин оҥоруу)

***Сүрүн сорук:***

ОҕоЯпония култууратын кэрэхсиирин ситиһии.

***Самалык соруктар:***

Оҕо билиитэ-көрүүтэ

* Япония дойдутун олохтоохторун үгэстэрин, дьарыктарын, оонньууларын туһунан ИКТ көмөтүнэн билиилэрин чиҥэтии.

Оҕо сатабыла-үөрүйэҕэ

* Омук ураты култууратын билсии: “сакура”, “икебана”, “бонсай” оҥоруу, тарбах бытархай былчыҥнарын, оҕо айар дьоҕурун сайыннарыы.

Оҕо киһи быһыытынан иитиллиитэ

* Атын омуктар үгэстэригэр, дьарыктарыгар убаастабыл сыһыаны иҥэрии.

***Тэрилэ:***

Иитээччигэ японка таҥаһа, сувенирдар, ИКТ дуоска, ноутбук, мас лабаата, розовай өҥнөөх А4 кумаа5ы, клей, скотч, кофе хаппахтара, пластилин, хоруонкалар, искусственнай бытархай сибэккилэр, от күөх фетр, японскай музыка, “чайнай церемония5а” иһит хомуос, күөх чэй, циновка, палочкалар (о5олорго 2шт), мармелад кэмпиэт.

***Инники улэ:***

Япония туһунан презентациялары, хартыыналары көрүү, кыылларын, үүнээйилэрин билсии, дидактическай, хамсаныылаах, оруоллаах оонньууларын оонньооһун, музыкаларын истии, үҥкүүлэрин үөрэтии, остуоруйаларын ааҕыы. 6

***Дьүөрэлэспит эйгэлэр:***

Кэрэ эйгэ, ийэ тылы сайыннарар эйгэ, билии-көрүү эйгэтэ, хамсаныы, эти-сиини сайыннарыы эйгэтэ

***Хаамыыта:***

1. ***Тэрээһин түһүмэх*** (5 мин)

Японка Ханако: “ КОНИЧИВА” (эҕэрдэлэһэр) . Оҕолоор, мин эһиэхэ Японияттан ыалдьыттыы кэллим. Мин аатым Ханако. Япония дойдутун туһунан билсибиккитин истэн олус үөрдүм. Мин Саха сирин туһунан билиэхпин олус баҕарабын, миэхэ билиһиннэрин.

***ИКТ викторина – Япония уонна саха сирин уратылара***

* Былаахтара
* Дьиэлэрэ ( минка- балаҕан)
* Таҥастара
* Кыыллара (кыһыл панда – хагдан эһэ)
* Үүнээйилэрэ ( сакура- хатыҥ)
* Астара ( суши – эт)
* Спорт көрүҥэ (сумо- хапсаҕай)
* Хайалара (Фудзияма – Өлүөнэ очуостара)
* Буойуннара (Самурай – Ньургун Боотур)

Японка Ханако: Маладьыастар! Хата наһаа элбэҕи биллим! Махтал!

1. ***Сүрүн түһүмэх.***
2. Японка Ханако:

* Мин таабырыммын таайыҥ: “Кини Японияҕа үүнэр, саас олус кэрэ розовай өҥүнэн сибэккилиир”

7

(Сакура ). (слайда көстөр)

Сакура мас японияҕа таптал, эдэр саас уонна кырасыабай буолуу бэлиэтэ.

Сакура мас тылларын кэтээн кербүт киһи 100 сааһыгар тиийэр дииллэр. Сакура мастан ханнык фрукта уунэрин ким билэрий! (вишня). Саас, кулун тутар 27 кунугэр “Сакура тыллыытын бырааһынньыктыыбыт.

Биһиги дьиэбитин киэргэтээри олус кэрэ икебана оноробут. Икебана оноробутугар быһыллыбыт талахтартан уонна сибэккилэртэн дьүөрэлээн анал иһиккэ анньан туруорабыт. (слайда көстөр).

1. Илииннэн үлэ.

Японка Ханако: Оҕолоор, эһиги Япония туһунан лэпбук оҥоро сылдьар эбиккит дии.

Лэпбугу олус үчүгэйдик наардаан оҥорбуккут. Мин үөрдүм. Бүгүн мин кэпсээбит сакурабын уонна икебанабын онорон лэпбугу ситэриэҕин. Үлэлиэхпит иннигэр японскай оонньууну оонньуоххайыҥ.

***Сынньалаҥ:*** тарбах эрчиллиитэ-оонньуу “Дзянкен” (камень, ножницы, бумага)

Оҕолор бөлөххө арахсан остуолларга олорон “икебана” уонна “сакура” мас онороллор. Слайд экраҥҥа көстө турар.

Сакура: Розовай өҥнөөх А4 шаблону туһанан 6 эминньэхтээх сибэкки кырыйаллар, клейынан талах лабаатыгар тутан бэһис уонна алтыс эминньэҕин холбуу үрүт- үрдүгэр тутан сыһыараллар, ортотугар маҥан салфетканы төгүрүтэн баран сыһыараллар.

Икебана: Анал бэлэмнэммит иһиккэ талаҕы, искусственнай сибэккини, хоруоҥкалары туһанан композиция айан оноруу.

1. ***Түмүк түһүмэх.***

Оруоллаах оонньуу “Чайная церемония”

Японка Ханако: - Оҕолор наһаа маладьыастаргыт. Олус кырасыабай сакураны уонна икебананы оҥордугут дии.

Мин эһигини эмтээх, доруобуйаҕа олус туһалаах күөх чэйинэн күндүлүөхпун баҕарабын. Чэйи кыра чааскыга кутабыт. Чааскыбын уна ытыспар уурабын уонна ханас илиибинэн тутан үс төгүл сыпсырыйан иһэбит

8

(көрдөрөбүн). Чэй иһэ олорон сэһэргэһэбит, хоһоон ааҕабыт, ол эбэтэр музыка истэбит.

Оҕолор циновкаҕа атахтарыгар олорон чэй иһэллэр уонна палочканан туттан кэмпиэт сииллэр.

Японка Ханако: Чэй иһэн бүтэн баран, махтанабыт, онно маннык гынабыт (чааскытын төбөтүгэр тутан баран төҥкөйөр). Мин дойдубар барар кэмим тиийэн кэллэ. Эһигини кытта доҕордоспуппуттан үөрдүм. Биһиэхэ Япония күүтэбин.

Сайо-нара , көрсүөххэ дылы.

Иит:Оҕолор маладьыастаргыт. Оноһуктарбытын хаартыскаҕа түһэрэн лэпбукпут сиэбигэр уктахпытына дьэ барыта бэлэм буолар.

* Оҕолоор, бүгүҥҥу күнтэн эһиги тугу ордук сөбүлээтигит?
* Ким саамай тугу сөбүлээтэ?

Өссө ханнык омук дойдутун билиэххитин баҕараҕытый?

9

***Түмүк.***

Япония олохтоохторо улахан культуралаах, үрдүк сайдыылаах, киэҥ билиилээх- көрүүлээх омук эбит диэн оҕолор бигэтик биллилэр. Аныгы сайдыылаах үйэ массыыналара, компьтердара, телефоннара, планшеттара, дьиэҕэ –уокка туттуллар тэриллэрэ барыта Японияҕа айылларын, оҥоһулларын олус- сөҕө кэрэхсии иһиттилэр.Ол курдук оҕолор биир нэдиэлэ устата Япония туһунан элбэҕи биллиллэр. Манна барытыгар интернет ситимэ улахан көмө буолбутун бэлиэтиибин.

Ылбыт билиилэрэ, сатабыллара оҥорбут лэпбуктарыгар көстөр:

*Аан Алахчын* тэрээһинигэр: Япония арыы сиргэ турар, манна элбэх хайалардаах буолан вулканнар бааллар. Саамай улахан вулкан Фудзияма туһунан билээри остуоруйа иһиттилэр, опыт эксперимент онорон вулканы “илэ харахтарынан” көрдүлэр. Япония уонна Саха Сирин үүнээйилэрин , кыылларын уратыларын хартыыналары , кинигэлэри, презентациялары көрөн быһаардылар

*Тулалыыр эйгэ*: Астарын , таҥастарын интернет ситимиттэн ойуулары, презентациялары көрөн билистибит. Оруоллаах оонньуу көмөтүнэн « Чайнай церемонияны» о5олор олус диэн сэргээтилэр. Элбэх о5о улаатта5ына Япония дойдутугар олохсуйа, күүлэйдии барыах буолан баҕа санааларын эттилэр, япон омук ураты кульуратын бэлиэтээтилэр.

*Кэрэ эйгэ*: Музыкальнай салайааччыны кытта музыкаларын иһиттилэр, хореограф японскай уҥкүү элеменнэрин үөрэтэн түмүк тэрээһиннэ « Веердаах үҥкүүнү» олус кэрэхсээн үҥкүүлээтилэр. Кимоноларын, дьиэлэрин, кыылларын, үүнээйилэрин, хайаларын, остуоруйаларын уруһуйдаатылар, аттардылар. Оригами ньыматын туһанан кыылларын чиҥэттилэр, «сакура», «икебана», «бонсай» диэн Японияҕа эрэ баар үүнээйилэри билистилэр, илиилэринэн тутан-хабан оҥордулар.

*Уус уран айымньыны ааҕыы*: Иллэҥ кэмнэ, анал тэрээһиннэргэ, утуйуох иининэ иһиттибит: « Иссумбосси», « Таро диэн ааттаах ыт», « Киһини эдэригэр түһэрэр сүүрээн»

*Оонньуулара:* Оруоллаах оонньуу: «Японнар ыалдьыты көрсөллөр», « Чайная церемония», хамсаныылаах оонньуулар:

10

«Ханэцуки», « Японские салки», « Баанканы тэп» , дидактическай оонньууттан сөбүлээн “Мунну- мунну- харах» оонньоотулар.

Аныгы олох сиэринэн оҕо эрэ барыта телевизоры, компьютеры, ноутбугу, телефону олус сэргиир. Бу сырыыга ИКТ көмөтүнэн ыытыллыбыт викторинаны үөрэ- көтө, олус сэргээн оонньоотулар. Манна кинилэр бэйэлэрин олорор Сахаларын Сирин уонна Япония дойдутун үгэстэрин, сиэрдэрин- туомнарын, оонньууларын, кыылларын, үүнээйилэрин, астарын- үөллэрин, танастарын – саптарын, дьиэлэрин – уоттарын уратыларын чуолкайдаан бэлиэтээтилэр.

*Чинчийии* көмөтүнэн Япония буолар сир хамсааһынын, тайфуну, цунамины, вулканы илэ харахтарын көрбүт курдук буоллулар.

*Төрөппүтү кытта үлэ*: Төрөппүттэр оҕолорун кытта тэҥҥэ билэн, үөрэтэн сайдан, элбэх үгүһү билэн билиилэрэ хаҥаата.

11

**Сыһыарыы**

***Тэрээһин технологическай картата****.*

|  |  |  |  |  |
| --- | --- | --- | --- | --- |
| Түһүмэх | Тэрээһин хаамыыта | Үлэ ньымата (технология) | Оҕо дьайыыта | Сабаҕаланар түмүк |
| I.Тэрээһин түһүмэх | Аптаах түгэн:  Иитээччи “Японка Ханако”ыалдьыттыы кэлээҺинэ. | ИКТ викторина | ИКТ дуосканы туһанан Саха Сирин уонна Япония дойдуларын тэҥнээн көрүү | Оҕо эрдэ билбит билиилэрин хатылааһына, икки дойдуну тэҥнээн көрүүтэ, тылын баайа хаҥааһына |
| II . Сүрүн түһүмэх. | 1. Японка Ханако ођолордуун  кэпсэтээhинэ.  2.Сынньалаҥ***:*** тарбах эрчиллиитэ-оонньуу 3.  3. Оҕолор эрдэттэн оҥоро сылдьар лэпбуктарын ситэрии. | Сэhэргэhии.  Дзянкен” (камень, ножницы, бумага  Илииннэн улэ | Японканы кытта сэhэргэhиигэ ођолор сакура уонна икебана туьунан билиилэрэ, бэйэлэрин санааларын этэллэр.  Оҕолор иккилии буолан туран оонньууллар  Оҕолор бөлөххө арахсан остуолларга олорон (туран) эрдэ бэлэмнэммит тэрили туһанан “икебана” уонна “сакура” мас оҥороллор. | Япония уунээйилэрин, угэстэрин кытта билиитэ ханааьына.  Япон омук оҕолорун оонньууларын билээһиннэрэ.  Атын омук үгэһин , культуратын билиитэ  Кыптыыйынан туттар үөрүйэхтэрэ сайдар. |
| III. Түмүк түһүмэх. | “Чайная церемония” | Оруоллаах оонньуу | Японка Ханако оҕолору күөх чэйинэн, минньигэһинэн күндүлүүр. Чэйи иһэргэ уонна палочканан туттарга үөрэтэр. | Япон омук сиэрин - туомун билиитэ. Атын омукка убаастабыл сыһыаны иҥэрии. |

12

***Туттуллубут литература.***

1. Все о Японии (подарочное издание). - М.: Профит Стайл, 2008.
2. Джей Эллиот , Колин Кинг «Деская энциклопедия» РОСМЭН, 1994
3. Дубас Л, Потапов Е. №Чайный домик» Кинига игра для детей и взрослых; М. 2000
4. История и культура традиционной Японии. Книга 2. - М.: РГГУ, 2011
5. Крюков М.В «Календарные обычаи и обряды народов Восточной Азии М. «Наука» 1989
6. Кэрол Варли , Соколова С «Оригами» М. 1999
7. Молохов А. Рецепты японской кухни
8. Эрнест, фон Гессе-Вартег Япония и японцы. Жизнь, нравы и обычаи современной Японии / Эрнест фон Гессе-Вартег. - М.: Издание А. Ф. Девриена, **1987**

13